2003/703/EY: Euroopan yhteisön ja Sveitsin valaliiton välisellä maataloustuotteiden kauppaa koskevalla sopimuksella perustetun eläinlääkinnän sekakomitean päätös N:o 1/2003, tehty 29 päivänä heinäkuuta 2003, komitean työjärjestyksen hyväksymisestä



Virallinen lehti nro L 254 , 08/10/2003 s. 0035 - 0037



Euroopan yhteisön ja Sveitsin valaliiton välisellä maataloustuotteiden kauppaa koskevalla sopimuksella perustetun eläinlääkinnän sekakomitean päätös N:o 1/2003, tehty 29 päivänä heinäkuuta 2003, komitean työjärjestyksen hyväksymisestä (2003/703/EY) KOMITEA, joka ottaa huomioon Euroopan yhteisön ja Sveitsin valaliiton välisen maataloustuotteiden kauppaa koskevan sopimuksen (jäljempänä "maataloussopimus") ja erityisesti sen liitteessä 11 olevan 19 artiklan 5 kohdan, katsoo, että kyseinen sopimus tuli voimaan 1 päivänä kesäkuuta 2002, ON PÄÄTTÄNYT HYVÄKSYÄ SEURAAVAN TYÖJÄRJESTYKSEN: 1 artikla Puheenjohtajuus Komitean puheenjohtajana toimivat yhdessä Euroopan yhteisön edustaja ja Sveitsin valaliiton edustaja (jäljempänä "valtuuskuntien päälliköt"). 2 artikla Sihteeristö 1. Euroopan yhteisön edustaja ja Sveitsin valaliiton edustaja hoitavat yhdessä komitean sihteeristön tehtäviä. Valtuuskuntien päälliköt ilmoittavat kummankin osapuolen sihteeristön toiminnasta vastaavan henkilön nimen ja yhteystiedot. 2. Valtuuskuntien päälliköt voivat sopia määräaikaisesta vuorottelusta sihteeristön tehtävien hoitamisessa. 3 artikla Kokoukset 1. Valtuuskuntien päälliköt vahvistavat yhteisellä sopimuksella kokousten ajankohdan ja paikan. 2. Jos valtuuskunnan päällikkö pyytää ylimääräisen kokouksen pitämistä, kokous on kutsuttava koolle 30 päivän kuluessa siitä, kun pyyntö on vastaanotettu, ellei toisin päätetä. 3. Komitean kokoukset eivät ole julkisia, ellei toisin päätetä. 4 artikla Valtuuskunnat 1. Ennen kutakin kokousta valtuuskuntien päälliköt ilmoittavat toisilleen valtuuskuntansa kokoonpanon. 2. Osapuolet nimittävät valtuuskuntiensa päälliköt, jotka toimivat kokousten ulkopuolella yhteyshenkilöinä kaikissa sopimukseen liittyvissä asioissa. 3. Komitea voi kutsua valtuuskuntiin kuulumattomia henkilöitä kokouksiinsa antamaan tietoja määrätyistä aiheista. 5 artikla Kirjeenvaihto Kaikki sopimuksen liitteeseen 11 liittyvä kirjeenvaihto lähetetään komitean sihteeristölle. Sihteeristö toimittaa jäljennöksen kaikesta sopimuksen liitteeseen 11 liittyvästä kirjeenvaihdosta valtuuskuntien päälliköille ja Sveitsin edustustolle Euroopan unionissa. 6 artikla Kokousten esityslistat 1. Sihteeristö laatii yhteisymmärryksessä valtuuskuntien päälliköiden kanssa kutakin kokousta varten ehdotuksen esityslistaksi. Esityslistaehdotus lähetetään valtuuskuntien päälliköille viimeistään viisi työpäivää ennen kokouksen alkua. 2. Esityslistaehdotukseen otetaan asiat, joiden esityslistalle ottamista koskeva pyyntö on saapunut sihteeristölle vähintään 15 päivää ennen kokouksen alkua. Asiat otetaan esityslistaehdotukseen ainoastaan, jos niihin liittyvät asiakirjat on toimitettu sihteeristölle viimeistään kyseisen esityslistan lähettämispäivänä. 3. Valtuuskuntien päälliköt hyväksyvät esityslistan kunkin kokouksen alussa. Muita kuin esityslistaehdotuksessa olevia asioita voidaan ottaa esityslistalle valtuuskuntien päälliköiden suostumuksella. 4. Valtuuskuntien päälliköt voivat lyhentää 1 kohdassa mainittuja määräaikoja jonkin erityistapauksen sitä edellyttäessä. 7 artikla Pöytäkirjat 1. Sihteeristö laatii kustakin kokouksesta pöytäkirjaluonnoksen. Siinä mainitaan tehdyt päätökset, annetut suositukset ja vahvistetut päätelmät. Pöytäkirjaluonnos annetaan komitean hyväksyttäväksi. Kun komitea on hyväksynyt pöytäkirjan, valtuuskuntien päälliköt ja komitean sihteeristö allekirjoittavat sen. Kumpikin sopimuspuoli arkistoi siitä yhden alkuperäiskappaleen. 2. Pöytäkirjaluonnos on laadittava 10 työpäivän kuluessa kokouksesta ja se on annettava komitean hyväksyttäväksi 9 artiklassa tarkoitettua kirjallista menettelyä noudattaen. Jos kirjallista menettelyä ei saada päätökseen, komitea hyväksyy pöytäkirjan seuraavassa kokouksessaan. 8 artikla Asiakirjojen hyväksyminen 1. Maataloussopimuksen liitteessä 11 olevan 19 artiklan mukaiset komitean päätökset annetaan nimellä "päätös", ne numeroidaan juoksevasti ja niihin merkitään hyväksymispäivämäärä sekä asiaviittaus. 2. Komitean päätökset varustetaan valtuuskuntien päälliköiden allekirjoituksilla. 3. Kumpikin osapuoli voi päättää kaikkien komitean hyväksymien asiakirjojen julkaisemisesta. 9 artikla Kirjallinen menettely 1. Komitean asiakirjat voidaan hyväksyä kirjallisessa menettelyssä, jos valtuuskuntien päälliköt niin sopivat. 2. Kirjallisen menettelyn noudattamista ehdottava osapuoli toimittaa asiakirjaluonnoksen toiselle osapuolelle. Toinen osapuoli ilmoittaa vastauksessaan, hyväksyykö se luonnoksen, ehdottaako se luonnokseen muutoksia tai vaatiiko se lisäpohdinta-aikaa. Jos luonnos hyväksytään, se viimeistellään 8 artiklan mukaisesti. 10 artikla Menot Kumpikin osapuoli vastaa komitean kokouksiin osallistumisesta aiheutuvista menoistaan. 11 artikla Luottamuksellisuus Komitean neuvottelut ovat luottamuksellisia. 12 artikla Työryhmät Työryhmät toimivat komitean valtuuttamina, ja niiden on toimitettava komitealle kirjallinen selonteko kustakin kokouksestaan. Selonteko on toimitettava komitean sihteeristölle, joka toimittaa sen valtuuskuntien päälliköille. Selonteko voi sisältää komitealle osoitettuja suosituksia. Eläinlääkinnän sekakomitean puolesta Valtuuskuntien päälliköt Allekirjoitettu Bernissä 29 päivänä heinäkuuta 2003. Sveitsin valaliiton puolesta Hans Wyss Allekirjoitettu Brysselissä 26 päivänä kesäkuuta 2003. Euroopan yhteisön puolesta Alejandro Checchi Lang